open-index/open-wikipedia-markdown huggingface dataset:
Μουσείο Τέχνης και Σχεδίου (Αμβούργο)

μικρογραφία|Άποψη του κτιρίου που στεγάζει το Μουσείο Τέχνης και Σχεδίου του Αμβούργου.
Το **Μουσείο Τέχνης και Σχεδίου** (γερμ. ***Museum für Kunst und Gewerbe Hamburg***, συντ. MK&G) είναι μουσείο εφαρμοσμένων τεχνών στο Αμβούργο. Ιδρύθηκε το 1877 ως το πέμπτο κατά σειρά μουσείο του είδους του στον γερμανόφωνο κόσμο, μετά από τα αντίστοιχα μουσεία στο Λίγκνιτς, τη Λειψία, τη Βιέννη και το Βερολίνο. Βρίσκεται στην πλατεία Steintorplatz στην περιοχή St. Georg, κοντά στον κεντρικό σιδηροδρομικό σταθμό της πόλης, και στεγάζεται σε κτίριο που παλαιότερα φιλοξενούσε το γυμνάσιο Γιοχάνεουμ, από το 1876 έως το 1905, και αργότερα επαγγελματική σχολή μέχρι το 1970. Το μουσείο υποστηρίζεται από ένα δημόσιο ίδρυμα και ο σκοπός του είναι να αποτελεί «θεσμό πολιτισμού, ιδίως της τέχνης και των εφαρμοσμένων τεχνών, με συλλογές του από ευρωπαϊκούς, αρχαίους και ασιατικούς πολιτισμούς». Η πολύπλευρη συλλογή του μουσείου εκτείνεται από την αρχαιότητα έως σήμερα και καλύπτει διάφορες πολιτισμικές περιοχές και πολλές διαφορετικές εποχές. Περιλαμβάνει περισσότερα από 600.000 αντικείμενα. 

Η ιστορία του μουσείου ξεκινά από το 1868, όταν ένας εμπορικός σύλλογος που ιδρύθηκε από μέλη της Πατριωτικής Εταιρείας του 1765 συγκέντρωσε 13 χιλιάδες μάρκα από ιδιωτικά κεφάλαια, τα οποία ο γραμματέας του συλλόγου, Γιούστους Μπρίνκμαν, χρησιμοποίησε για να κάνει τις αρχικές αγορές για ένα μουσείο, συμπεριλαμβανομένων αντικειμένων από την Παγκόσμια Έκθεση του 1873 στη Βιέννη. Τα πρώτα εκθέματα του υπό διαμόρφωση μουσείου, παρουσιάστηκαν σε ενοικιαζόμενο χώρο στο ισόγειο ενός κτιρίου στην πλατεία St. Annenplatz, το οποίο σήμερα αποτελεί μέρος της περιοχής Überseequartier. Οι σημερινές εγκαταστάσεις του μουσείου χρησιμοποιούνται από το 1877.

## Παραπομπές


Κατηγορία:Αμβούργο
Κατηγορία:Μουσεία τέχνης στη Γερμανία
Κατηγορία:Μουσεία σχεδιασμού
Μάνσον (Άιοβα)

Το **Μάνσον** () είναι πόλη στην πολιτεία της Άιοβα των Ηνωμένων Πολιτειών που διοικητικά υπάγεται στην κομητεία Κάλχουν. Κατά την απογραφή πληθυσμού που πραγματοποιήθηκε το 2020, είχε 1707 κατοίκους.
## Παραπομπές


Κατηγορία:Πόλεις της Άιοβα
Τζάρεντ Σ. Γκίλμορ

Ο Τζάρεντ Σκοτ Γκίλμορ (αγγλικά: **Jared Scott Gilmore**, 30 Μαΐου 2000) είναι Αμερικανός ηθοποιός και streamer στο Twitch. Είναι ευρύτερα γνωστός για το ρόλο του ως Μπόμπι Ντράπερ στη δραματική σειρά εποχής του AMC, *[[Mad Men]]* (2007) και ως Χένρι Μιλς στη σειρά φαντασίας του ABC, *[[Once Upon a Time (τηλεοπτική σειρά)|Once Upon a Time]]* (2011).

## Βιογραφία
Ο Γκίλμορ γεννήθηκε στις 30 Μαΐου του 2000 στο Σαν Ντιέγκο της Καλιφόρνια. Πήγε για δύο χρόνια στη σχολή John Robert Powers San Diego, μια σχολή για ηθοποιούς, μοντέλα και τραγουδιστές. Σύμφωνα με το ''Variety'', ο Γκίλμορ ξεκίνησε την καριέρα του τυχαία, αφού συνάντησε εκπροσώπους ταλέντων που ενδιαφέρονταν για την δίδυμη αδερφή τους, την Τέιλορ.

Μετά από πολλές οντισιόν, έκλεισε τις πρώτες του δουλειές ως μοντέλο για T-shirt και ηθοποιός σε διαφημίσεις. Σε μία συνέντευξη στην *Los Angeles Times*, ανέφερε πως "Μπαίνοντας στην κινηματογραφική βιομηχανία σε νεαρή ηλικία μου έδωσε μια ευκαιρία να ωριμάσω και να αποκτήσω ένα επίπεδο επαγγελματισμού που είναι εξαιρετικά βοηθητικό στην εποχή μας. Είναι μια υπέροχη εμπειρία που είμαι στη βιομηχανία της ψυχαγωγίας. Μου έχει δοθεί η ευκαιρία να επηρεάσω τους ανθρώπους και να τους βοηθήσω με πολλούς τρόπους και μορφές και αυτό είναι υπέροχο".

## Παραπομπές


## Εξωτερικοί σύνδεσμοι
* Τζάρεντ Γκίλμορ στο IMDb

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Παιδιά ηθοποιοί
Κατηγορία:Once Upon a Time
Κουνουπίτσα Χανίων

Η **Κουνουπίτσα** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Η Κουνουπίτσα βρίσκεται στο βορειοδυτικό τμήμα του νησιού, σε υψόμετρο 136 μέτρων. Το χωριό απέχει περίπου 3 χιλιόμετρα Ν. από το κέντρο του Καστελλίου και 40 χιλιόμετρα Δ.-ΝΔ. από τα Χανιά ενώ βορειοανατολικά του είναι το Κάτω Παλαιόκαστρο. Ως οικισμός αναφέρεται επίσημα το 1925 να προσαρτάται στην τότε κοινότητα Καστελλίου. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τον Κίσσαμο αποτελούν στην Κοινότητα Κισσάμου που υπάγεται στη Δημοτική Ενότητα Κισσάμου του Δήμου Κισσάμου ενώ σύμφωνα την απογραφή του 2021 απογράφησαν 26 κάτοικοι.

Η δημογραφική πορεία του χωριού, μετά τον Β' Παγκόσμιο πόλεμο, σύμφωνα με τις απογραφές είναι:

## Εξωτερικοί σύνδεσμοι

* 

## Παραπομπές


Κουνουπίτσα
Κατηγορία:Δήμος Κισάμου
Κουρθιανά Χανίων

Τα **Κουρθιανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Κουρθιανά βρίσκονται στο βορειοδυτικό τμήμα του νησιού, σε υψόμετρο 70 μέτρων. Το χωριό απέχει περίπου 5 χιλιόμετρα ΝΑ. από το κέντρο του Καστελλίου Κισσάμου και 37 χιλιόμετρα Δ.-ΝΔ. από τα Χανιά. 

Ως οικισμός αναφέρεται επίσημα, μετά την Τουρκοκρατία και την Ένωση με την Ελλάδα, το 1925 να προσαρτάται στην τότε κοινότητα Ποταμίδας. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τα Καλουδιανά αποτελούν την Κοινότητα Καλουδιανών που υπάγεται στη Δημοτική Ενότητα Μυθήμνης του Δήμου Κισσάμου ενώ σύμφωνα την απογραφή του 2021 απογράφησαν 31 κάτοικοι. 

## Παραπομπές


Κουρθιανά
Κατηγορία:Δήμος Κισάμου
ω
Σπάιχερσταντ

Η **Σπάιχερσταντ** (γερμ. *Speicherstadt*, μτφρ. «πόλη των αποθηκών») είναι είναι ένα από τα μεγαλύτερα ενοποιημένα ιστορικά συγκροτήματα λιμενικών αποθηκών στον κόσμο, το οποίο βρίσκεται στο Αμβούργο. Περιλαμβάνει 15 πολύ μεγάλα οικοδομικά τετράγωνα αποθηκών, καθώς και έξι βοηθητικά κτίρια με ένα συνδετικό δίκτυο δρόμων, καναλιών και γεφυρών. Αποτελεί προστατευόμενο μνημείο από το 1991 και από τις 5 Ιουλίου 2015 έχει εγγραφεί στον Κατάλογο Παγκόσμιας Κληρονομιάς της UNESCO μαζί με τη γειτονική περιοχή Kontorhausviertel. 

Χτίστηκε μεταξύ 1885 και 1927 νότια της παλιάς πόλης, σε μια ομάδα νησιών του Έλβα και στις κατοικημένες περιοχές Kehrwieder και Wandrahm, ως μέρος του ελεύθερου λιμένα του Αμβούργου. Κατασκευάστηκε σε τρεις φάσεις, με την πρώτη φάση να ολοκληρώνεται το 1888. Ο αρχιτέκτονας Γκέοργκ Τίλεν (Georg Thielen) σχεδίασε περίπου 30 αποθήκες στις τοποθεσίες Neuer Wandrahm, Am Sandtorkai, Auf dem Sande, Brook και Kehrwieder. Την μηχανική επίβλεψη του έργου είχε ο Φραντς Αντρέας Μάιερ. Οι αποθήκες είναι χτισμένες σε νεογοτθικό ρυθμό από τούβλα, στηρίζονται σε θεμέλια από πασσάλους κορμών μαλακού ξύλου μήκους 12 μέτρων και η καθεμία έχει πρόσβαση τόσο στο νερό όσο και στον δρόμο. Ήταν ως επί το πλείστον μη θερμαινόμενες και είχαν ξύλινα δάπεδα, διατηρώντας σχετικά σταθερές κλιματικές συνθήκες αποθήκευσης. 

Από την 1η Μαρτίου 2008 ενσωματώθηκε στην περιοχή Χάφεν Σϊτι (HafenCity), που αποτελεί μέρος της δημοτικής περιφέρειας Μίτε του Αμβούργου (Hamburg-Mitte). 

## Παραπομπές

Κατηγορία:Αμβούργο
Κατηγορία:Μνημεία Παγκόσμιας Κληρονομιάς στη Γερμανία
Βικτόρια Κγιέρ Τέιλβιγκ

Η **Βικτόρια Κγιέρ Τέιλβιγκ** (*Victoria Kjær Theilvig*, γεννήθηκε 13 Νοεμβρίου 2003) είναι Δανή μοντέλο που στέφθηκε Μις Υφήλιος το 2024. Προηγουμένως είχε στεφθεί ως Μις Δανία 2024.

Στις 16 Νοεμβρίου 2024 στο	Mexico City Arena της Πόλης του Μεξικού στέφθηκε Μις Υφήλιος 2024 και έγινε η πρώτη Μις Υφήλιος από την Δανία που κερδίζει τον τίτλο. 

## Παραπομπές


## Εξωτερικοί σύνδεσμοι
* 

Κατηγορία:Μις Υφήλιος
Σταθμός Σάμμιτ

thumb|right|Άποψη της περιοχής γύρω από τον Σταθμό Σάμμιτ
thumb| Εναέρια βιντεοσκόπηση του σταθμού
Ο **Σταθμός Σάμμιτ**, γνωστός και ως **Σάμμιτ Κεμπ** (αγγλικά: Summit Camp) είναι ερευνητικός σταθμός με προσωπικό καθ’ όλη τη διάρκεια του έτους, κοντά στην κορυφή του φύλλου πάγου της Γροιλανδίας, σε υψόμετρο 3.216 μέτρων πάνω από την επιφάνεια της θάλασσας. 

Ο πληθυσμός του σταθμού είναι συνήθως πέντε άτομα τον χειμώνα και φτάνει στο μέγιστο των 38 ατόμων το καλοκαίρι. Ο σταθμός λειτουργεί από το Εθνικό Ίδρυμα Επιστημών των Ηνωμένων Πολιτειών μέσω του εργολάβου υλικοτεχνικής υποστήριξης Battelle Arctic Research Operations (Battelle ARO). Για την επίσκεψη στον σταθμό απαιτείται άδεια από το Δανικό Πολικό Κέντρο (δανικά: Dansk Polarcenter), υπό την αιγίδα της Κυβέρνησης της Γροιλανδίας (γροιλανδικά: Kalaallit Nunaanni Inatsisartut).

## Παραπομπές


Κατηγορία:Γεωγραφία της Γροιλανδίας
Λι Άρενμπεργκ

Ο **Λι Άρενμπεργκ** είναι Αμερικανός ηθοποιός. Είναι ευρύτερα γνωστός για το ρόλο του Πίντελ, μέλος του πειρατικού πληρώματος του Κάπτεν Μπαρμπόσα, στη σειρά ταινιών *[[Οι Πειρατές της Καραϊβικής (σειρά ταινιών)|Οι Πειρατές της Καραϊβικής]]*. Επίσης, υποδύθηκε τον επαναλαμβανόμενο ρόλο του νάνου Ονειροπόλου/Γκρινιάρη στην τηλεοπτική σειρά του ABC, *[[Once Upon a Time (τηλεοπτική σειρά)|Once Upon a Time]]*. Σπούδασε στο UCLA με μέιτζορ στο θέατρο.

## Φιλμογραφία

### Κινηματογράφος

**Ως παραγωγός**

**Ως σεναριογράφος**

### Τηλεόραση

## Παραπομπές


## Εξωτερικοί σύνδεσμοι
* Λι Άρενμπεργκ στο IMDb

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Once Upon a Time
Ράφαελ Σμπαρτζ

Ο **Ράφαελ Σμπαρτζ** (αγγλικά: **Raphael Sbarge**, 12 Φεβρουαρίου 1964) είναι Αμερικανός ηθοποιός και σκηνοθέτης. Είναι ευρύτερα γνωστός για τους ρόλους του ως Τζέικ Στρέικα στο *The Guardian* (2001–04), ως Τζίμινι Κρίκετ/Δρ. Άρτσιμπαλντ Χόπερ στο *[[Once Upon a Time (τηλεοπτική σειρά)|Once Upon a Time]]* (2011–2018) και ως επιθεωρητής Ντέιβιντ Μολκ στη σειρά *Murder in the First* (2014–16). Επιπλέον, έχει δανείσει τη φωνή του στον χαρακτήρα Καρθ Ονάσι από το βιντεοπαιχνίδι *[[Star Wars: Knights of the Old Republic]]* (2003), στον RC-1262 / "Scorch" από το *[[Star Wars: Republic Commando]]* (2005) και στον Κέινταν Αλένκο από την τριλογία *[[Mass Effect]]* (2007–12). Έχει αποσπάσει πολλές υποψηφιότητες και τιμητικές διακρίσεις. Είναι νυμφευμένος με τη Τζένα ΝτιΆντζελες.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Ράφαελ Σμπαρτζ στο IMDb

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί βιντεοπαιχνιδιού
Κατηγορία:Once Upon a Time
Κατηγορία:Mass Effect
Μανεριανά Χανίων

Τα **Μανεριανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Μανεριανά βρίσκονται στο βορειοδυτικό τμήμα του νησιού σε υψόμετρο 470 μέτρων. Απέχουν περίπου 23 χιλιόμετρα Ν.-ΝΔ. από το κέντρο του Καστελλίου και 45 χιλιόμετρα Δ.-ΝΔ. από τα Χανιά (μέσω Σπηλιάς). Ως οικισμός αναφέρεται επίσημα για πρώτη φορά το 1961 να απογράφονται στην κοινότητα Σασάλου. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τον Σάσαλο και τα Κοντουδιανά αποτελούν την Κοινότητα Σασάλου που υπάγεται στη Δημοτική Ενότητα Μυθήμνης του Δήμου Κισσάμου ενώ σύμφωνα την απογραφή του 2021 απογράφησαν 14 κάτοικοι. 

## Παραπομπές


Μανεριανά
Κατηγορία:Δήμος Κισάμου
Φάτιμα Μπος

Η **Φάτιμα Μπος** (πλήρες όνομα: *Fátima Bosch Fernández* Φάτιμα Μπος Φερνάντες, γεννήθηκε 19 Μαΐου 2000) είναι Μεξικανή μοντέλο που στέφθηκε Μις Υφήλιος το 2025. Προηγουμένως είχε στεφθεί ως Μις Υφήλιος Μεξικού 2025.

Στις 21 Νοεμβρίου 2025 στο Impact Challenger Hall της Ταϊλάνδης στέφθηκε Μις Υφήλιος 2025 και έγινε η τέταρτη Μεξικανή που κερδίζει τον τίτλο. 

## Παραπομπές


## Εξωτερικοί σύνδεσμοι
* 

Κατηγορία:Μις Υφήλιος
Κατηγορία:Μεξικανές μοντέλα
Πάρκερσμπεργκ (Άιοβα)

Το **Πάρκερσμπεργκ** () είναι πόλη στην πολιτεία της Άιοβα των Ηνωμένων Πολιτειών που διοικητικά υπάγεται στην κομητεία Μπάτλερ. Κατά την απογραφή πληθυσμού που πραγματοποιήθηκε το 2020, είχε 2,015 κατοίκους.Το Πάρκερσμπεργκ, αν και δεν είναι η έδρα της κομητείας, είναι η πόλη με τον μεγαλύτερο πληθυσμό στην κομητεία Μπάτλερ.  
εναλλ.=Main Street, Parkersburg, Iowa, 1991|μικρογραφία|Κεντρική Οδός στο Πάρκερσμπεργκ, 1991 
Σύμφωνα με το Γραφείο Απογραφής των ΗΠΑ, η πόλη έχει συνολική έκταση 1,42 τετραγωνικά μίλια (3,68 km2), η οποία είναι εξ ολοκλήρου χερσαία.
## Παραπομπές


Κατηγορία:Πόλεις στην κομητεία Μπάτλερ της Άιοβα
Τόνι Αμεντόλα

Ο **Τόνι Αμεντόλα** (αγγλικά: **Tony Amendola**, 24 Αυγούστου 1951) είναι Αμερικανός ηθοποιός. Μεταξύ άλλων, έχει υποδυθεί τον Bra'tac στην τηλεοπτική σειρά *[[Stargate SG-1]]* (1997) και τον δημιουργό και πατέρα του Πινόκιο, Τζεπέτο/Μάρκο, στο *[[Once Upon a Time (τηλεοπτική σειρά)|Once Upon a Time]]* (2011) και τον Πατέρα Περέζ στην ταινία ''Annabelle'' (2014). Επιπλέον, έχει δανείσει τη φωνή και την εμφάνισή του σε πολλά βιντεοπαιχνίδια.

## Βιογραφία
Ο Αμεντόλα γεννήθηκε στις 24 Αυγούστου του 1951 στο Νιου Χέβεν του Κονέκτικατ. Η μητέρα του κατάγεται από την πόλη Αμαλφί της Ιταλίας. Σε μια συνέντευξη με την ιστοσελίδα Blackfilm, ο Αμεντόλα ερωτήθηκε για το αν έχει λατινική καταγωγή και απάντησε ότι "Είμαι ιταλικής [καταγωγής], αλλά μια διασπορά οδήγησε στην Αργεντινή και το Μεξικό. Η οικογένειά μου ήρθε στις Πολιτείες". Περιέγραψε το λύκειό του ως ποικιλόμορφο. Έγινε ηθοποιός στο κολλέγιο αφού έκανε οντισιόν για το θεατρικό έργο του Ουίλλιαμ Σαίξπηρ, ''Η Τρικυμία''. Ήταν ο πρώτος από την οικογένειά του που πήγε σε κολλέγιο και είχε αποφασιστεί ότι θα γίνει δικηγόρος. Ωστόσο, η ζωή του ακολούθησε διαφορετική κατεύθυνση και κατέληξε να κάνει ταυτόχρονα μαθήματα νομικής και υποκριτικής. Αφού αποφοίτησε το 1974 από το Πολιτειακό Πανεπιστήμιο Νότιου Κονέκτικατ, τρία χρόνια αργότερα σπούδασε και πήρε πτυχίο Μάστερ Καλών Τεχνών από το Πανεπιστήμιο Φιλαδέλεφεια Τεμπλ. Το 1978 μετακόμισε στο Λος Άντζελες για να βρει δουλειά στον κινηματογράφο και την τηλεόραση.

## Παραπομπές


## Εξωτερικοί σύνδεσμοι
* Τόνι Αμεντόλα στο IMDb
* Τόνι Αμεντόλα στο Twitter

Κατηγορία:Once Upon a Time
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Ηθοποιοί βιντεοπαιχνιδιών
Λα Γκλεζ

Η **Λα Γκλεζ** ( βαλλονικά :*Li Gléjhe-dilé-Stoumont* ) είναι χωριό της Βαλλωνίας και περιφέρεια του δήμου Στούμον, που βρίσκεται στην επαρχία της Λιέγης στο Βέλγιο.

Ήταν δήμος πριν από την συγχώνευση του 1977. Η Λα Γκλεζ βρίσκεται σε μια βραχώδη πλαγιά με θέα την κοιλάδα Αμπλέβ στην περιοχή των Αρδεννών. Το χωριό υπέστη καταστροφές στη Μάχη των Αρδεννών τους τελευταίους μήνες του Β΄ Παγκόσμιου Πολέμου.

## Γλώσσα
Η βαλλονική διάλεκτος της Λα Γκλεζ είναι μια από τις καλύτερα ερευνημένες στην περιοχή. Αυτό οφείλεται στο έργο ενός ντόπιου της περιοχής, του Λουί Ρεμάκλ , καθηγητή στο Πανεπιστήμιο της Λιέγης και μέλους της Βασιλικής Ακαδημίας Γαλλικής Γλώσσας και Λογοτεχνίας του Βελγίου, ο οποίος βάσισε μέρος της έρευνάς του εκεί. 

## Ιστορία
Το χωριό ήταν κεντρική τοποθεσία της Μάχης των Αρδεννών τον Δεκέμβριο του 1944. Το μουσείο της 44ης Δεκεμβρίου βρίσκεται στην πλατεία του χωριού, απέναντι από την εκκλησία, σε ένα ημιξύλινο κτίριο που χρησίμευε ως νοσοκομείο εκστρατείας για τους άνδρες της 1ης Μεραρχίας SS Leibstandarte Adolf Hitler.

## Αξιοθέατα

; Η ενοριακή εκκλησία

Ένα ρομανικού ρυθμού κτίριο του 12ου αιώνα, χτισμένο από τοπική πέτρα, περιέχει τον κόκκινο μαρμάρινο τάφο των Λόρδων του Φροϊντκούρ. Ανακατασκευάστηκε ουσιαστικά μεταξύ 1945 και 1951. Ένα φωτογραφικό πάνελ παρουσιάζει απόψεις από το εσωτερικό της εκκλησίας πριν από τις σοβαρές ζημιές που προκλήθηκαν το 1944 κατά τη διάρκεια της Μάχης των Αρδεννών.

; Μουσείο 44ης Δεκεμβρίου - Η Μάχη των Αρδεννών

Ιδρύθηκε στην πλατεία του χωριού απέναντι από την εκκλησία. Ένα μουσείο 1000 τ.μ. είναι αφιερωμένο εξ ολοκλήρου στη Μάχη των Αρδεννών του Δεκεμβρίου του 1944. Η Γκλεζ ήταν το σημείο όπου αναχαιτίστηκε η προέλαση της τεθωρακισμένης ταξιαρχίας μάχης Kampfgruppe Peiper του Γιοάχιμ Πάιπερ. Ένα γερμανικό άρμα μάχης Tiger II βρίσκεται στην είσοδο του κτιρίου, ενώ μέσα υπάρχει ένα εγκαταλελειμμένο θωρακισμένο τζιπ Willys αναγνώρισης σε άριστη κατάσταση.
## Εικόνες

File:1517 - Belgientour 2015 - La Gleize (21745808041).jpg| Ένα διατηρημένο Tiger II που εγκαταλείφθηκε από τους άνδρες της Kampfgruppe Peiper στη Λα Γκλεζ τον Δεκέμβριου του 1944
File:King Tiger Tank La Gleize.jpg|Ένα γερμανικό Tiger II μπροστά από το μουσείο December 44.

## Παραπομπές


Κατηγορία:Οικισμοί στη Βαλλωνία
Σέφιλντ (Άιοβα)

Το **Σέφιλντ** () είναι πόλη στην πολιτεία της Άιοβα των Ηνωμένων Πολιτειών που διοικητικά υπάγεται στην κομητεία Φράνκλιν. Κατά την απογραφή πληθυσμού που πραγματοποιήθηκε το 2020, είχε 1,130 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 5,58 τετραγωνικά μίλια (14,45 km2), εκ των οποίων 5,55 τετραγωνικά μίλια (14,37 km2) είναι στεριά και 0,03 τετραγωνικά μίλια (0,08 km2) είναι νερό.

## Παραπομπές


Κατηγορία:Πόλεις της Άιοβα
Εθνικό Φεστιβάλ Καφέ του Γιάουκο

Το **Εθνικό Φεστιβάλ Καφέ του Γιάουκο** ( ή απλά *Festival del Café*) είναι μια ετήσια γιορτή που πραγματοποιείται στο Yauco του Πουέρτο Ρίκο και τιμά την πλούσια παράδοση της περιοχής στην καλλιέργεια καφέ. Το Γιάουκο, που βρίσκεται σε μια ορεινή περιοχή ιδανική για την καλλιέργεια καφέ υψηλής ποιότητας, είναι από καιρό γνωστό για την παραγωγή καφέ.

Το φεστιβάλ καφέ πραγματοποιείται συνήθως στα τέλη Φεβρουαρίου ή στις αρχές Μαρτίου και συγκεντρώνει τοπικούς καφεκαλλιεργητές, καβουρδιστές, τεχνίτες και επισκέπτες για μια ζωντανή μίξη γευσιγνωσίας καφέ, περιηγήσεων σε αγροκτήματα, εργαστηρίων, μουσικής, αγορών τροφίμων και χειροτεχνημάτων. Το πρώτο φεστιβάλ πραγματοποιήθηκε το 1975, καθιστώντας το το παλαιότερο φεστιβάλ καφέ στο Πουέρτο Ρίκο.

## Παραπομπές


Καφε
Φεστιβαλ
Γιάουκο, Πουέρτο Ρίκο

Το **Γιάουκο** (Ισπανικά: *Yauco*) είναι ένας δήμος στο νοτιοδυτικό τμήμα του Πουέρτο Ρίκο, γνωστός για την ιστορική του σύνδεση με την καλλιέργεια καφέ και τον ρόλο του στην αγροτική ανάπτυξη του νησιού. Η πόλη έχει ένα παραδοσιακό αστικό κέντρο με αποικιακή αρχιτεκτονική, που περιβάλλεται από βουνά και αγροτικές κοινότητες. Το Γιάουκο έχει συμβάλει στην πολιτιστική ιστορία του Πουέρτο Ρίκο μέσω της λογοτεχνίας, της μουσικής και των τοπικών παραδόσεων. Σήμερα, λειτουργεί ως περιφερειακό κέντρο, διατηρώντας ισχυρούς δεσμούς με τις ιστορικές και αγροτικές του ρίζες.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Πουέρτο Ρίκο
Κατηγορία:Γεωγραφία του Πουέρτο Ρίκο
Βραβεία Αμερικανικής Ακαδημίας Κινηματογράφου 2025

μικρογραφία|Η 98η Απονομή των Βραβείων της Αμερικανικής Ακαδημίας Κινηματογράφου.
Τα **98α Βραβεία Όσκαρ** είναι μια τελετή που θα πραγματοποιηθεί από την Ακαδημία Κινηματογραφικών Τεχνών και Επιστημών (AMPAS) στις 15 Μαρτίου 2026, στο Dolby Theatre στο Λος Άντζελες. Θα τιμήσει τις ταινίες που κυκλοφόρησαν το 2025. Η τελετή θα μεταδοθεί τηλεοπτικά στις Ηνωμένες Πολιτείες από το ABC και θα παροβληθεί ταυτόχρονα στο Hulu. Ο κωμικός Κόναν Ο' Μπράιεν θα παρουσιάσει την τελετή για δεύτερη συνεχόμενη χρονιά αφού έλαβε διεθνή αναγνώριση για την παρουσίαση που έκανε την προηγούμενη χρονιά, με τους Ραζ Καπούρ και την Κέιτι Μούλαν να επιστρέφουν ως εκτελεστικοί παραγωγοί για τρίτη συνεχόμενη χρονιά.

Σε παρόμοιες εκδηλώσεις, η Ακαδημία διοργάνωσε τα 16α Βραβεία Governors στο Ray Dolby Ballroom στο συγκρότημα Ovation Hollywood στις 16 Νοεμβρίου 2025. Τα Επιστημονικά και Τεχνικά Βραβεία Όσκαρ θα παρουσιαστούν στις 28 Απριλίου 2026 σε μία τελετή στο Κινηματογραφικό Μουσείο της Ακαδημίας στο Λος Άντζελες.

Ξεκινώντας από αυτήν την τελετή, η Ακαδημία θα αρχίσει να επιβάλλει κανόνες που θα διασφαλίζουν ότι όλα τα μέλη θα έχουν παρακολουθήσει όλες τις υποψήφιες ταινίες σε κάθε κατηγορία πριν ψηφίσει στον τελικό γύρο. Αυτήν την χρονιά, το Βραβείο Καλύτερου Κάστινγκ θα παρουσιαστεί ως μία νέα κατηγορία, φέρνοντας τον αριθμών των διαγωνιστικών κατηγοριών των Όσκαρ στις 24.

## Υποψήφιοι

### Ταινίες με πολλαπλές υποψηφιότητες και βραβεία

Οι 16 υποψηφιότητες που έλαβε το *Αμαρτωλοί* είναι οι περισσότερες στην ιστορία των Όσκαρ, ξεπερνώντας το προηγούμενο ρεκόρ (14) που μοιράζονταν οι ταινίες: ''Τιτανικός'', *[[Όλα για την Εύα]]*, και *[[La La Land (ταινία)|La La Land]]*.

## Παραπομπές


## Εξωτερικοί σύνδεσμοι

* 
* 
* Oscars Channel at YouTube (run by the Academy of Motion Picture Arts and Sciences)

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 2025
Ινουγιάμα (Άιτσι)

Η **Ινουγιάμα** (ιαπωνικά: 犬山市, Inuyama-shi) είναι πόλη στην νομός Άιτσι της Ιαπωνίας. Από την 1 Οκτωβρίου 2019, η πόλη είχε εκτιμώμενο πληθυσμό 73.420 σε 31.276 νοικοκυριά και πυκνότητα πληθυσμού 980 άτομα ανά km2. Η συνολική έκταση της πόλης είναι 74,90 τετραγωνικά χιλιόμετρα (28,92 τετραγωνικά μίλια). 

## Γεωγραφία
μικρογραφία|200x200εσ|Ορίζοντας της Ινουγιάμα
μικρογραφία|200x200εσ|Η λίμνη Ιρούκα και η  Μεϊτζί-μούρα
Η Ινουιάμα βρίσκεται κατά μήκος της βορειοδυτικής άκρης του νομού Άιτσι, χωρισμένη από το γειτονικό νομό Γκιφου από το ποτάμι Κίσο.

### Κλιμα
Η πόλη έχει κλίμα που χαρακτηρίζεται από ζεστά και υγρά καλοκαίρια και σχετικά ήπιους χειμώνες. Η μέση ετήσια θερμοκρασία στην Ινουγιάμα είναι 15,1 °C. Η μέση ετήσια βροχή είναι 1910 mm με τον Σεπτέμβριο να είναι ο πιο βρεγμένος μήνας. Οι υψηλότερες θερμοκρασίες είναι κατά μέσο όρο τον Αύγουστο, περίπου 27,6 °C, και οι χαμηλότερες τον Ιανουάριο, περίπου 3,4 °C.

### Δημογραφία
Σύμφωνα με τα στοιχεία της ιαπωνικής απογραφής, ο πληθυσμός της Ινουγιάμα έχει αυξηθεί τα τελευταία 70 χρόνια.

## Ιστορία
### Πρώιμη νεότερη περίοδος
Η περιοχή γύρω από την Ινουγιάμα κατοικήθηκε από την προϊστορική εποχή. Κατά την περίοδο Σενγκόκου, μέρος της Μάχης του Κομάκι και του Ναγκακουτε έλαβε χώρα στη σημερινή Ινουγιάμα, και η φυλή Όντα  ξαναέχτισε μια προϋπάρχουσα οχύρωση στο Κάστρο Ινουγιάμα.

Υπό το σογκούνα Τοκουγκάβα της περιόδου Έντο, το Ινουγιάμα κυβερνιόταν ως υπο-επικράτεια του Τομέα Οβάρι, εμπιστευμένο στη φυλή Ναρούζε, οι οποίοι υπηρετούσαν ως ανώτεροι υπηρέτες του κλάδου Ναγκόγια της φυλής Τοκουγκάβα.

### Ύστερη σύγχρονη περίοδος
Αμέσως μετά την Μεταρρύθμιση των Μεϊτζί το 1868, η Ινουγιάμα ιδρύθηκε ως ανεξάρτητο φεουδαρχικό Χαν, μέχρι την κατάργηση του συστήματος των Χαν το 1871. Με την καθιέρωση του σύγχρονου συστήματος δήμων την 1η Οκτωβρίου 1889, δημιουργήθηκε η πόλη Ινουγιάμα.

### Σύγχρονη ιστορία
Το κάστρο Ινουγιάμα χαρακτηρίστηκε εθνικός θησαυρός το 1935 και ξανά το 1952.

Η Ινουγιάμα συγχωνεύτηκε με τέσσερα γειτονικά χωριά για να σχηματίσουν την πόλη Ινουγιάμα την 1η Απριλίου 1954.

Το 2016, το Φεστιβάλ Ινουγιάμα ανακηρύχθηκε Άυλη Πολιτιστική Κληρονομιά από την UNESCO.

## Αδελφοποιήσεις
Η Ινουγιάμα είναι αδελφοποιημένη με τις παρακάτω πόλεις:

### Διεθνής
**Αδελφοποιήσεις**
* Ντέιβις, Καλιφόρνια, Ηνωμένες Πολιτείες, από τις 3 Φεβρουαρίου 2001
* Χαμάν, Επαρχία Νότιας Γκιόνγκσανγκ, Νότια Κορέα, από τις 18 Φεβρουαρίου 2014

**Πόλεις φιλίας**
* Σιάνγκγιανγκ, Χουμπέϊ, Κίνα, από τις 3 Μαρτίου 1983
* Σάντ Γκοαρσάουζεν, Ρηνανία-Παλατινάτο, Γερμανία, από την 1η Ιουνίου 1992

### Εθνικός
**Αδελφοποιήσεις**
* Τατεγιάμα, Νομός Τογιάμα, από τις 16 Οκτωβρίου 1973
* Νιτσινάν, Νομός Μιγιαζάκι, από τις 10 Αυγούστου 2000
* Κακαμιγκαχάρα, Νομός Γκίφου, από τις 23 Αυγούστου 2011
* Τάμπα-Σασαγιάμα, Νομός Χιόγκο, από την 1η Απριλίου 2014

## Παραπομπές


Κατηγορία:Πόλεις της Ιαπωνίας
Αντιβασιλεία του Καυκάσου

Η **Αντιβασιλεία του Καυκάσου** (1801-1917) ήταν μια σημαντική διοικητική και στρατιωτική περιφέρεια της Ρωσικής Αυτοκρατορίας, που κάλυπτε τον Βόρειο και Νότιο Καύκασο. Με πρωτεύουσα την Τιφλίδα, ο Αντιβασιλέας (*Namiestnik*) ασκούσε πλήρη αυτοκρατορική εξουσία, επιβλέποντας την αποικιοκρατική ενσωμάτωση, τη διοίκηση και τη στρατιωτική κατάκτηση της περιοχής. 

## Βασικά στοιχεία
### Ιστορικό Πλαίσιο
Ιδρύθηκε μετά την προσάρτηση της Γεωργίας (1801) και επεκτάθηκε μέσω του Πολέμου του Καυκάσου (1817-1864), ενσωματώνοντας χανάτα και αυτόνομους λαούς.
### Διοίκηση
Ο Αντιβασιλέας διοριζόταν απευθείας από τον Τσάρο, έχοντας εξουσίες κυβερνήτη και στρατιωτικού διοικητή.
### Έκταση
Περιλάμβανε περιοχές του Βόρειου Καυκάσου (σημερινή Ρωσία, π.χ. Νταγκεστάν, Τσετσενία) και του Νότιου Καυκάσου (Γεωργία, Αρμενία, Αζερμπαϊτζάν).
### Σημασία
Αποτέλεσε τη βάση της ρωσικής πολιτικής, στρατιωτικής και πολιτισμικής διείσδυσης στην περιοχή μέχρι την πτώση της Ρωσικής Αυτοκρατορίας το 1917. Στο πλαίσιο της Αντιβασιλείας, πολλοί Έλληνες του Πόντου εγκαταστάθηκαν στην περιοχή, ιδιαίτερα στις επαρχίες Καρς και Τσάλκας, μετά από ρωσοτουρκικούς πολέμους.

## Παραπομπές



Κατηγορία:Ιστορία του Καυκάσου υπό την Ρωσική Αυτοκρατορία
Κατηγορία:Αντιβασιλείες της Ρωσικής Αυτοκρατορίας
Κατηγορία:Νεότερη ιστορία της Αρμενίας
Κατηγορία:Νεότερη ιστορία του Αζερμπαϊτζάν
Κατηγορία:19ος αιώνας στο Αζερμπαϊτζάν
Κατηγορία:Νεότερη ιστορία της Γεωργίας
Κατηγορία:19ος αιώνας στη Γεωργία
Κατηγορία:Δεκαετία 1900 στη Γεωργία
Κατηγορία:Δεκαετία 1910 στη Γεωργία
Κατηγορία:19ος αιώνας στη Ρωσική Αυτοκρατορία
Κατηγορία:Δεκαετία 1900 στη Ρωσική Αυτοκρατορία
Κατηγορία:Δεκαετία 1910 στη Ρωσική Αυτοκρατορία
​​Τζούλια Πολιάβιτς

**Η Τζούλια (Γιαέλ) Πολιάβιτς [Julia (Yael) Poliavich]** (γενν. 1982, Κιργιστάν) είναι μία επιχειρηματίας, φιλάνθρωπος και συνιδρύτρια του Ιδρύματος Γιαέλ (Yael), ενός φιλανθρωπικού οργανισμού που στηρίζει την πρόσβαση των εβραιόπουλων σε ποιοτική εκπαίδευση σε όλο τον κόσμο.

## Βιογραφία
Η Τζούλια (Γιαέλ) Πολιάβιτς γεννήθηκε το 1982 στο Κιργιστάν. Η μητέρα της εργαζόταν ως καθηγήτρια μουσικής στο Ρεπουμπλικανικό Ειδικό Μουσικό Οικοτροφείο Μ. Αμπντράεφ (M. Abdraev) στο Μπισκέκ (Bishkek).

Από το 1999 έως το 2004, σπούδασε στην Ακαδημία Δημόσιας Διοίκησης υπό τον Πρόεδρο της Δημοκρατίας του Κιργιστάν, που φέρει το όνομά του Ζ. Αμπντραχμάνοφ (Zh. Abdrakhmanov), όπου απέκτησε πτυχίο στα Οικονομικά, τα Χρηματοοικονομικά και το Πιστωτικό Σύστημα.

Το 2012, η ​​Τζούλια (Γιάελ) Πολιάβιτς γνώρισε τον Ούρι Πολιάβιτς (Uri Poliavich) και μετακόμισε από το Κιργιστάν στη Δημοκρατία της Μολδαβίας. Εκεί εργάστηκε ως επαγγελματίας στον χρηματοοικονομικό τομέα μέχρι το 2021.

### Μεταστροφή στον Ιουδαϊσμό και οικογένεια
Το 2020, η Τζούλια (Γιάελ) ολοκλήρωσε τη διαδικασία «giyur» (μεταστροφή στον Ιουδαϊσμό), περνώντας με επιτυχία τις ραβινικές εξετάσεις στην Ουκρανία υπό την εποπτεία του Τζόζεφ Χάνοκ Μπρόντμπεκερ (Joseph Hanoch Brodbecker) από το Κίεβο της Ουκρανίας, ενός ραβίνου του οποίου οι μεταστροφές αναγνωρίζονται από το Ανώτατο Ραβινικό Συμβούλιο του Ισραήλ.

Μετά τη μεταστροφή της, παντρεύτηκε με chuppah (παραδοσιακό εβραϊκό γαμήλιο θόλο) τον Ούρι Πολιάβιτς (Uri Poliavich), επίσης επιχειρηματία και φιλάνθρωπο.

### Φιλανθρωπία
Το 2020, μαζί με τον σύζυγό της, Uri Poliavich, συνίδρυσε το Ίδρυμα Yael, μια φιλανθρωπική πρωτοβουλία αφιερωμένη στη διασφάλιση ισότιμης πρόσβασης σε υψηλής ποιότητας εκπαίδευση για τα εβραιόπουλα σε παγκόσμιο επίπεδο.

Ο οργανισμός επικεντρώνεται στην παροχή ποιοτικής εβραϊκής και γενικής εκπαίδευσης για παιδιά σε όλο τον κόσμο. Μέχρι το 2025, το ίδρυμα έχει δραστηριοποιηθεί σε 45 χώρες, και υποστηρίζει περίπου 19.500 μαθητές.

Το Ίδρυμα Yael συνεργάζεται με σχολεία, εκπαιδευτικούς και κοινοτικούς ηγέτες με στόχο τη βελτίωση των εκπαιδευτικών προτύπων και της προσβασιμότητας. Τα προγράμματά του περιλαμβάνουν το Yael Camp (Κατασκηνωτικό Πρόγραμμα), το Yael International Summit (Διεθνές Εκπαιδευτικό Συνέδριο), το Jewish Academy of Excellence (Εβραϊκή Ακαδημία Αριστείας) και το Yael Award of Excellence (Βραβείο Αριστείας Yae). Παράλληλα το ίδρυμα υποστηρίζει την καινοτομία στην εβραϊκή εκπαίδευση μέσω σύγχρονων μεθόδων διδασκαλίας και τεχνολογίας.

Η Πολιάβιτς έχει επανειλημμένως τονίσει τη σημασία του συνδυασμού της εβραϊκής ταυτότητας με τα υψηλά ακαδημαϊκά πρότυπα.

## Παραπομπές
Το γέλιο

**Το γέλιο** (Γαλλικά: *Le Rire. Essai sur la signification du comique*) είναι φιλοσοφικό δοκίμιο του Γάλλου φιλοσόφου Ανρί Μπεργκσόν, το οποίο δημοσιεύτηκε για πρώτη φορά το 1900. Το έργο αποτελεί μία από τις σημαντικότερες θεωρητικές προσεγγίσεις στο φαινόμενο του κωμικού και του γέλιου στη νεότερη φιλοσοφία και αισθητική. Ο Μπεργκσόν εξετάζει τη φύση του κωμικού, τις κοινωνικές του λειτουργίες και τους μηχανισμούς που προκαλούν το γέλιο, εστιάζοντας κυρίως στη σχέση του με την ανθρώπινη συμπεριφορά και τη ζωή μέσα στην κοινωνία.

*Το γέλιο* προέρχεται από τρία άρθρα που δημοσιεύτηκαν αρχικά στο περιοδικό *Revue de Paris* και στη συνέχεια συγκεντρώθηκαν σε ενιαίο τόμο. Η συγγραφή του εντάσσεται στο ευρύτερο φιλοσοφικό έργο του Μπεργκσόν.

Το έργο μεταφράστηκε στα Ελληνικά το 1914, Εκδοτικός Οίκος Γεωργίου Δ. Φέξη, από τον Νίκο Καζαντζάκη και το 1998, Εκδόσεις Εξάντας, από τον Βασίλη Τομανά.

## Περιεχόμενο και βασικές ιδέες
Σύμφωνα με τον Μπεργκσόν, το γέλιο προκαλείται όταν η ανθρώπινη συμπεριφορά εμφανίζεται άκαμπτη, αυτοματοποιημένη ή ανελαστική, σε αντίθεση με τη φυσική ρευστότητα και προσαρμοστικότητα της ζωής.

Ο φιλόσοφος υποστηρίζει ότι:

* Το κωμικό δεν υπάρχει έξω από τα όρια αυτού που είναι αυστηρά ανθρώπινο.

* Το φυσικό περιβάλλον του κωμικού είναι η αδιαφορία. Το γέλιο δεν έχει εχθρό μεγαλύτερο από τη συγκίνηση. Απευθύνεται στην καθαρή νόηση.

* Το γέλιο λειτουργεί ως κοινωνικός μηχανισμός διόρθωσης, επιπλήττοντας έμμεσα συμπεριφορές που παρεκκλίνουν από την κοινωνική ευελιξία και προσαρμογή.

Στο έργο αναλύονται μορφές του κωμικού, όπως το κωμικό των μορφών και των κινήσεων (πρώτο κεφάλαιο), το κωμικό των καταστάσεων και των λέξεων (δεύτερο κεφάλαιο) και το κωμικό των χαρακτήρων (τρίτο κεφάλαιο) με παράλληλες αναφορές σε λογοτεχνικά έργα.

## Το γέλιο και η κοινωνία
Ιδιαίτερη έμφαση δίνεται στον κοινωνικό ρόλο του γέλιου. Ο Μπεργκσόν θεωρεί ότι το γέλιο δεν είναι ατομική αντίδραση, αλλά προϋποθέτει μια ομάδα που μοιράζεται κοινούς κανόνες και αξίες. Μέσω του γέλιου, η κοινωνία επιβάλλει άτυπα τη συμμόρφωση και αποθαρρύνει την υπερβολική εκκεντρικότητα ή την κοινωνική ακαμψία.

## Υποδοχή και επιρροή
*Το γέλιο* γνώρισε ευρεία απήχηση και μεταφράστηκε σε πολλές γλώσσες. Επηρέασε την αισθητική θεωρία, τη φιλοσοφία του θεάτρου, τη λογοτεχνική κριτική και μεταγενέστερες θεωρίες του χιούμορ. Παρά την κριτική που έχει δεχθεί –ιδίως για τον περιορισμό του συναισθηματικού στοιχείου στο κωμικό– το έργο παραμένει σημείο αναφοράς για τη φιλοσοφική ανάλυση του γέλιου.

## Παραπομπές


## Εξωτερικοί σύνδεσμοι

Κατηγορία:Ανρί Μπεργκσόν
Κατηγορία:Βιβλία φιλοσοφίας
Κατηγορία:Γέλιο
Κατηγορία:Κωμωδία
Χάφεν Σίτι

Το **Χάφεν Σίτι** (*HafenCity*) είναι περιοχή του Αμβούργου που ανήκει στη δημοτική περιφέρεια Μίτε της πόλης. Περιλαμβάνει την περιοχή Γκρόσερ Γκράσμπρουκ, το βόρειο τμήμα του πρώην νησιού Γκράσμπρουκ του Έλβα, και την Σπάιχερσταντ, στα πρώην νησιά Κέρβιντερ και Βάντραμ. Η ανάπτυξη της περιοχής ξεκίνησε επίσημα το 2008. Συνορεύει με την παλιά πόλη του Αμβούργου στα βόρεια, χωρισμένη από το Τσόλκανάλ (τελωνειακό κανάλι), τη Νόισταντ (νέα πόλη) στα δυτικά μέσω του Μπίνενχαφεν (εσωτερικό λιμάνι), τον ποταμό Έλβα στα νότια, και το Χάμερμπρουκ και το Ρότενμπουργκσορτ στα ανατολικά, που συνορεύουν με το Όμπερχαφεν (άνω λιμάνι). Η περιοχή περιβάλλεται από ποτάμια και κανάλια και έχει συνολική έκταση περίπου 2,4 τετραγωνικά χιλιόμετρα. Το ολοκληρωμένο σχέδιο για την ανάπτυξη της περιοχής εγκρίθηκε από το κοινοβούλιο του Αμβούργου το 2000. Αποτελεί ένα από τα μεγαλύτερα έργα αστικής ανάπτυξης στην Ευρώπη. Το Χάφεν Σίτι επεκτείνει την περιοχή του κέντρου της πόλης του Αμβούργου κατά 40%. Μέχρι τις αρχές της δεκαετίας του 2030, η περιοχή αναμένεται να περιλαμβάνει οικιστικές μονάδες για έως και 16.000 κατοίκους, και εκτιμάται ότι θα εξυπηρετεί 45.000 θέσεις εργασίας. 

## Παραπομπές

Κατηγορία:Αμβούργο
Εξουσία

Η **εξουσία** νοείται συνήθως ως η νόμιμη εξουσία ενός ατόμου ή μιας ομάδας πάνω σε άλλα άτομα. Σε ένα πολιτικό κράτος, η εξουσία μπορεί να ασκείται από νομοθετικές, εκτελεστικές και δικαστικές εξουσίες της κυβέρνησης, καθεμία από τις οποίες έχει εξουσία και είναι εξουσία. Ο όρος «εξουσία» έχει πολλαπλές αποχρώσεις και διακρίσεις σε διάφορους ακαδημαϊκούς τομείς που κυμαίνονται από την κοινωνιολογία έως τις πολιτικές επιστήμες.

Ο όρος εξουσία προσδιορίζει την πολιτική νομιμότητα, η οποία παρέχει και δικαιολογεί το δικαίωμα των ηγεμόνων να ασκούν την εξουσία της κυβέρνησης. Και ο όρος εξουσία προσδιορίζει την ικανότητα επίτευξης ενός εξουσιοδοτημένου στόχου, είτε μέσω συμμόρφωσης είτε μέσω υπακοής. Ως εκ τούτου, εξουσία είναι η εξουσία λήψης αποφάσεων και η νομιμότητα λήψης τέτοιων νόμιμων αποφάσεων και η εντολή εκτέλεσής τους.

Εκτός από τη νομοθετική, την εκτελεστική και τη δικαστική εξουσία, υπάρχουν ακόμη οι όροι τέταρτη εξουσία και πέμπτη εξουσία.

## Παραπομπές


## Εξωτερικοί σύνδεσμοι
Δύναμη (κοινωνική και πολιτική)

Στην πολιτική επιστήμη, η **δύναμη** ή **ισχύς** (Αγγλικά: *power*) είναι η ικανότητα να επηρεάζουμε ή να κατευθύνουμε τις ενέργειες, τις πεποιθήσεις ή τη συμπεριφορά των δρώντων. Η δύναμη δεν αναφέρεται αποκλειστικά στην απειλή ή τη χρήση βίας (εξαναγκασμός) από έναν δρώντα εναντίον ενός άλλου, αλλά μπορεί επίσης να ασκηθεί μέσω διάχυτων μέσων (όπως οι θεσμοί). 

Η εξουσία μπορεί επίσης να λάβει δομικές μορφές, καθώς διατάσσει τους δρώντες σε σχέση μεταξύ τους (όπως η διάκριση μεταξύ ενός αφέντη και ενός σκλάβου, ενός ιδιοκτήτη σπιτιού και των συγγενών του, ενός εργοδότη και των υπαλλήλων του, ενός γονέα και του παιδιού του, ενός πολιτικού εκπροσώπου και των ψηφοφόρων του, κ.λπ.), και διαλογικές μορφές, καθώς οι κατηγορίες και η γλώσσα μπορούν να προσδώσουν νομιμότητα σε ορισμένες συμπεριφορές και ομάδες έναντι άλλων. Ο όρος εξουσία (*authority*) χρησιμοποιείται συχνά για τη δύναμη που θεωρείται νόμιμη ή κοινωνικά αποδεκτή από την κοινωνική δομή. Οι μελετητές έχουν κάνει διάκριση μεταξύ ήπιας (*soft power*) και σκληρής ισχύος (*hard power*).

## Παραπομπές


## Εξωτερικοί σύνδεσμοι
Αναζήτηση Brave

Η Αναζήτηση Brave (Αγγλικά: Brave Search) είναι μια μηχανή αναζήτησης στο διαδίκτυο που εστιάζει στην προστασία της ιδιωτικής ζωής και την ανεξαρτησία των χρηστών. Παρέχει αποτελέσματα αναζήτησης από το δικό της ευρετήριο ιστού αντί να βασίζεται σε άλλες μεγάλες μηχανές αναζήτησης. Η Αναζήτηση Βραωε δεν παρακολουθεί ή σκιαγραφεί προφίλ χρηστών ούτε συλλέγει προσωπικά δεδομένα για διαφημίσεις, προσφέροντας ισχυρότερη προστασία της ιδιωτικής ζωής από πολλές συνήθεις επιλογές. Περιλαμβάνει επίσης εργαλεία όπως απαντήσεις με τεχνητή νοημοσύνη και κατάταξη αποτελεσμάτων που μπορεί να προσαρμόσει ο χρήστης.

## Ιστορική αναδρομή
Οι ρίζες της Αναζήτησης Brave ανάγονται στο 2021, όταν το Λογισμικό Brave απέκτησε τη μηχανή αναζήτησης Tailcat και την ομάδα της για να δημιουργήσει μια εναλλακτική λύση για τις μεγάλες τεχνολογικές μηχανές αναζήτησης, με γνώμονα την προστασία της ιδιωτικής ζωής. Η δημόσια beta έκδοση ξεκίνησε τον Ιούνιο του 2021 με ένα πλήρως ανεξάρτητο ευρετήριο αναζήτησης. Μέχρι τον Απρίλιο του 2023, η Αναζήτηση Brave είχε κόψει όλους τους δεσμούς με άλλα μεγάλα API μηχανών αναζήτησης και πλέον βασίζεται αποκλειστικά στο δικό της ευρετήριο για τα αποτελέσματα, ενισχύοντας τους στόχους της για προστασία της ιδιωτικής ζωής και ανεξαρτησία. Με την πάροδο του χρόνου, ένα API αναζήτησης για προγραμματιστές και εργαλεία απαντήσεων που δημιουργούνται από τεχνητή νοημοσύνη προστέθηκαν ως μέρος του συνόλου των χαρακτηριστικών της.

Τον Οκτώβριο του 2025, η εταιρεία ανακοίνωσε ότι είχε φτάσει τα 20 δισεκατομμύρια ερωτήματα αναζητήσεων σε ετήσια βάση.

## Λειτουργίες
### Goggles
Η λειτουργία Goggles επιτρέπει στους χρήστες να εφαρμόζουν προσαρμοσμένους κανόνες κατάταξης και φίλτρα για να αλλάζουν τον τρόπο με τον οποίο τα αποτελέσματα αναζήτησης διατάσσονται σύμφωνα με τις δικές τους προτιμήσεις ή τα κριτήρια της κοινότητας.

### Αναζήτηση API
Η λειτουργία Αναζήτηση API παρέχει στους προγραμματιστές πρόσβαση στο ανεξάρτητο ευρετήριο της Αναζήτησης Brave, ώστε να μπορούν να ενσωματώσουν αποτελέσματα αναζήτησης με γνώμονα την προστασία της ιδιωτικής ζωής στις δικές τους εφαρμογές.

### Απάντηση με AI
Η λειτουργία Απάντηση με AI χρησιμοποιεί τεχνητή νοημοσύνη για τη δημιουργία συνοπτικών απαντήσεων σε ερωτήματα αναζήτησης, συνδυάζοντας την περίληψη της τεχνητής νοημοσύνης με τα αποτελέσματα της μηχανής, διατηρώντας παράλληλα το απόρρητο του χρήστη.

## Παραπομπές


## Εξωτερικοί σύνδεσμοι
* 

Κατηγορία:Διαδίκτυο
Κατηγορία:Ορολογία του Διαδικτύου
Κατηγορία:Μηχανές αναζήτησης
Τζόναθαν Λάρσον

Ο **Τζόναθαν Ντέιβιντ Λάρσον** (4 Φεβρουαρίου 1960 - 25 Ιανουαρίου 1996) ήταν Αμερικανός συνθέτης, στιχουργός και θεατρικός συγγραφέας, πιο διάσημος για τη συγγραφή των μιούζικαλ Rent καιTick, Tick*...Boom!*, τα οποία ασχολούνται με κοινωνικά ζητήματα όπως η πολυπολιτισμικότητα, η χρήση ουσιών και η Ομοφοβία.

Ο Λάρσον εργαζόταν και στα δύο μιούζικαλ στα τέλη της δεκαετίας του 1980 και μέχρι την δεκαετία του 1990. Μετά από αρκετά χρόνια θεατρικού εργαστηρίου, το Rent ξεκίνησε την εκτός-Broadway εκτέλεση του στις αρχές του 1996. Ο Λάρσον πέθανε από διάσπαση της αορτής την ημέρα πριν την πρώτη προεπισκόπηση της παράστασης. Η παράσταση απέκτησε κριτική και εμπορική επιτυχία και μεταφέρθηκε στο Μπρόντγουεϊ τον Απρίλιο. Έγινε έτσι μια από τις μακροβιότερες παραστάσεις του Μπρόντγουντ. Ο Λάρσον έλαβε μετά θάνατον τρία Βραβεία Τόνι και το βραβείο Πουλιτζέρ για το καλύτερο δράμα. Το Rent διασκευάστηκε επίσης σε ταινία που κυκλοφόρησε το 2005. *Το tick, tick...Boom!*Παρουσιάστηκε πρώτη φορά εκτός Μπρόντγουεϊ το 2001, διασκευάστηκε επίσης σε ταινία, που κυκλοφόρησε του 2021.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί συνθέτες
Κατηγορία:Αμερικανοί στιχουργοί
Κατηγορία:Αμερικανοί θεατρικοί συγγραφείς
Τα λύτρα της σιωπής

***Τα λύτρα της σιωπής*** (πρωτότυπος τίτλος: *La Horse*) είναι γαλλικό δραματικό αστυνομικό θρίλερ του 1970 σε σκηνοθεσία Πιερ Γκρανιέ-Ντεφέρ, ο οποίος έγραψε και το σενάριο σε συνεργασία με τον Πασκάλ Ζαρντέν. Πρωταγωνιστούν οι Ζαν Γκαμπέν, Μαρκ Πόρελ, Ντανιέλ Αζορέ και Κρίστιαν Μπαρμπιέ.

## Πλοκή
Στη Νορμανδία, ο χήρος Ωγκύστ Μαροϊγέρ κυβερνά την οικογένειά του και το αγρόκτημά του με σιδερένια πυγμή. Ο Μπιέν Φου, ένας ανάπηρος βετεράνος του πολέμου στην Ινδοκίνα, είναι ένας πολύτιμος υπάλληλος. Όταν βγαίνουν για να κηνυγήσουν πάπιες, ο Ωγκύστ και ο Μπιέν Φου ανακαλύπτουν μια τεράστια ποσότητα ηρωίνης. Ο Ωγκύστ συμπεραίνει ότι ο εγγονός του, Ανρί, του οποίου η εργασία στις διακοπές είναι σε ένα πλοίο, πρέπει να είναι βαποράκι. Καταστρέφει τα ναρκωτικά, αξίας εκατομμυρίων, και περιορίζει τον Ανρί σε ένα υπόγειο κελάρι.

Όταν οι γκάνγκστερ δεν μπορούν να βρουν τον άνθρωπο ή τα εμπορεύματά τους, προσπαθούν να καταστρέψουν την περιουσία και την ηρεμία του Ωγκύστ. Καίνε έναν αχυρώνα, σκοτώνουν βάναυσα τα βοοειδή του και βιάζουν την παρθένα εγγονή του. Ο Ωγκύστ και ο Μπιέν Φου αντεπιτίθενται, σκοτώνοντας τελικά και τους πέντε κακοποιούς με κυνηγετικό όπλο και μια χειροβομβίδα. Αυτός ο ιδιωτικός πόλεμος δεν περνάει απαρατήρητος και η αστυνομία προσάγει όλη την οικογένεια για ανάκριση. Ακολουθώντας τις εντολές του Ωγκύστ, κανένας τους δεν αποκαλύπτει τίποτα και όλοι αφήνονται ελεύθεροι.

## Διανομή ρόλων
*Ζαν Γκαμπέν - Ωγκύστ Μαροϊγέρ, ιδιοκτήτης φάρμας
*Μαρκ Πόρελ - Ανρί, εγγονός του Ωγκύστ
*Ελεονόρ Χιρτ - Ματίλντ, μεγαλύτερη κόρη του Ωγκύστ
*Ντανιέλ Αζορέ - Λουίζ, μικρότερη κόρη του Ωγκύστ
*Μισέλ Μπαρμπέ - Μορίς, σύζυγος της Λουίζ
*Κρίστιαν Μπαρμπιέ - Λεόν, σύζυγος της Ματίλντ
*Αντρέ Βέμπερ - Μπιέν-Φου, αγρότης
*Πιερ Ντουξ - ανακριτής
*Αρμάντο Φραντσιόλι - Φρανσίς Γ κρούτι, γκάνγκστερ
*Ζυλιέν Γκουγιόμαρ - αστυνομικός επιθεωρητής
*Ράινχαρντ Κόλντεχοφ - Χανς, βαρόνος των ναρκωτικών
*Άστριντ Φρανκ - κοπέλα του Χανς
*Φέλιξ Μάρτεν - Μαρκ, γκάνγκστερ
*Αλμπέρ Ντελπί - δημοσιογράφος

## Κυκλοφορία

Η ταινία έκανε πρεμιέρα στις 22 Φεβρουαρίου 1970 στην Γαλλία. Στην Ελλάδα κυκλοφόρησε στις 6 Δεκεμβρίου 1970 και προβλήθηκε στους κινηματογράφους «Μαξίμ» και «Οντεόν» της Αθήνας, με ταυτόχρονη προβολή και στο «Ολύμπια» της Θεσσαλονίκης.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1970
Κατηγορία:Γαλλόφωνες ταινίες
Κατηγορία:Γαλλικές ταινίες της δεκαετίας 1970
Κατηγορία:Ιταλικές ταινίες της δεκαετίας 1970
Κατηγορία:Γαλλικές αστυνομικές δραματικές ταινίες
Κατηγορία:Ιταλικές αστυνομικές δραματικές ταινίες
Κατηγορία:Ταινίες γυρισμένες στη Γαλλία
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες βασισμένες σε αστυνομικά μυθιστορήματα
Σέλσμπεργκ (Άιοβα)

Το **Σέλσμπεργκ** () είναι πόλη στην πολιτεία της Άιοβα των Ηνωμένων Πολιτειών που διοικητικά υπάγεται στην κομητεία Μπέντον. Κατά την απογραφή πληθυσμού που πραγματοποιήθηκε το 2020, είχε 961 κατοίκους. Είναι μέρος της Μητροπολιτικής Στατιστικής Περιοχής Σίνταρ Ράπιντς.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 0,77 τετραγωνικά μίλια (1,99 km2), η οποία είναι ολόκληρη χερσαία.
## Παραπομπές


Κατηγορία:Πόλεις στην κομητεία Μπέντον της Άιοβα
Πρώτος μεταξύ ίσων

Ο **Πρώτος μεταξύ ίσων** (αρχ. ελλ.: πρῶτος μεταξὺ ἴσων) ή **Primus inter pares** στα Λατινικά, είναι μια φράση που περιγράφει ένα μέλος μιας ομάδας που αποτελείται από ίσα μέλη και το οποίο έχει τα ίδια δικαιώματα με τα άλλα, αλλά είναι ανώτερο από αυτά όσον αφορά την τιμητική πρωτοκαθεδρία. Αυτή η θέση είναι συνήθως αντιπροσωπευτική και δεν σχετίζεται με προνόμια. Αυτός ο όρος μπορεί να αναφέρεται σε εξαιρετικά επιτυχημένα άτομα, τα οποία δεν κατέχουν προνομιακή θέση έναντι των άλλων. Το καθοριστικό στοιχείο είναι περισσότερο η φήμη, παρά μια θέση.

Ο όρος «primus inter pares» εισήχθη από τον Οκταβιανό Αύγουστο για να περιγράψει το νομικό του καθεστώς στην τότε ρωμαϊκή κρατική δομή (Ηγεμονία). Ο Αύγουστος με αυτόν τον όρο ήθελε να τονίσει την υποταγή του στους δημοκρατικούς θεσμούς, αν και ήταν ντε φάκτο απεριόριστος ηγεμόνας.

Μερικά από τα διάσημα παραδείγματα αυτού είναι:

* Ο Οικουμενικός Πατριάρχης Κωνσταντινουπόλεως στην Ορθοδοξία.
* Ο Πάπας κατά τα πρώτα χρόνια της Εκκλησίας.
* Ο Πρόεδρος της Ελβετίας ως μέλος του επταμελούς ομοσπονδιακού συμβουλίου.
* Ο Πρόεδρος της Ευρωπαϊκής Επιτροπής.
Κατηγορία:Λατινικές φράσεις
Όσιαν Σίτι (Μέριλαντ)

Το **Όσιαν Σίτι** (αγγλικά: *Ocean City*) είναι παραθεριστική πόλη στον Ατλαντικό στην κομητεία Γούστερ του Μέριλαντ, κατά μήκος της ανατολικής ακτής των Ηνωμένων Πολιτειών. Ο πληθυσμός ήταν 6.844 κάτοικοι στην απογραφή των ΗΠΑ του 2020, αν και κατά τη διάρκεια των καλοκαιρινών Σαββατοκύριακων η πόλη φιλοξενεί μεταξύ 320.000 και 345.000 παραθεριστών και έως οκτώ εκατομμύρια επισκέπτες ετησίως. Κατά τη διάρκεια του καλοκαιριού, το Όσιαν Σίτι γίνεται η δεύτερη πιο πυκνοκατοικημένη πόλη στο Μέριλαντ, μετά τη Βαλτιμόρη. Η πόλη αποτελεί μέρος της μητροπολιτικής περιοχής του Σόλσμπερι, όπως ορίζεται από την Υπηρεσία Απογραφής των Ηνωμένων Πολιτειών.

Κατά τη διάρκεια της κορυφαίας περιόδου των διακοπών, η πόλη κερδίζει πάνω από 1000 εποχιακούς αστυνομικούς, συν επιπλέον πυροσβέστες και άλλους εργαζόμενους. Πολυάριθμες εκδηλώσεις λαμβάνουν χώρα στην πόλη κατά τη διάρκεια της καλοκαιρινής περιόδου. Το Όσιαν Σίτι φιλοξενεί επίσης την ετήσια Maryland State Firefighters Convention, μια εβδομαδιαία εκδήλωση τον Ιούνιο που τιμά τους πυροσβέστες της πολιτείας.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μέριλαντ
Εδουάρδος Χάουαρντ, 1ος βαρόνος Χάουαρντ του Έσκρικ

Ο **Εδουάρδος Χάουαρντ**, 1ος βαρόνος Χάουαρντ τού Έσκρικ, αγγλ.: *Edward Howard, 1st Baron Howard of Escrick* (απεβ. 24 Απριλίου 1675) από την Οικογένεια Χάουαρντ ήταν Άγγλος ευγενής και βουλευτής.

Ο Χάουαρντ ήταν ο νεότερος γιος τού Θωμά Χάουαρντ 1ου κόμη τού Σάφολκ. Χρίστηκε Ιππότης τού Λουτρού το 1616, όταν ο Κάρολος (Α΄) έγινε πρίγκιπας τής Ουαλίας.  Το 1624 εξελέγη βουλευτής για το Καλν και για το Γουόλινγκφορντ και επέλεξε να θέσει υποψηφιότητα για το Καλν. Μετά το τέλος τού πατέρα του το 1626, κληρονόμησε μία περιουσία στο Τόλσμπερυ του Έσσεξ.  Εξελέγη βουλευτής για το Χέρτφορντ το 1628, έγινε βαρόνος Χάουαρντ τού Έσκρικ στις 12 Απριλίου 1628. 

Ο Χάουαρντ ήταν ένας από τους δώδεκα λόρδους που υπέγραψαν μία αίτηση τον Αύγουστο τού 1640, αντιτιθέμενοι στην εκστρατεία τού Καρόλου Α΄ στη Σκωτία.  Τον Μάιο τού 1641 ήταν ένας από τούς 10 λόρδους που επιλέχθηκαν για να υπηρετήσουν σε μία επιτροπή για τη διερεύνηση τής πρώτης Στρατιωτικής Συνωμοσίας. Ήταν πολύ δραστήριος στα πρώτα στάδια τού Αγγλικού Εμφυλίου Πολέμου. Ήταν ένας από τούς δέκα λόρδους που επιλέχθηκαν για να παραστούν στη Συνέλευση των Ιερέων τού Γουέστμινστερ μαζί με 20 λαϊκούς ως λαϊκός αξιολογητής και συχνά απασχολούνταν σε διαπραγματεύσεις με Σκώους αξιωματούχους. Ωστόσο, παραλείφθηκε από την Επιτροπή και των δύο Βασιλείων και γενικά φαίνεται να έπαιξε λιγότερο ρόλο τα επόμενα χρόνια.

Μετά την κατάργηση τής Βουλής των Λόρδων το 1649, συμμετείχε στη Βουλή των Κοινοτήτων ως μέλος τού Κάρλαϊλ και υπηρέτησε στο συμβούλιο τής επικρατείας. Το 1651 αποβλήθηκε από το κοινοβούλιο για διαφθορά.  Πώλησε το Έσκρικ το 1668.

Ο Χάουαρντ νυμφεύτηκε τη Μαρία Μπάτλερ, κόρη τού Ιωάννη Μπότελερ και τής Ελισάβετ Βίλιερς, στο Γιορκ Χάουζ στις 30 Νοεμβρίου 1623.  Η μητέρα τής συζύγου του ήταν ετεροθαλής αδελφή τού Γεωργίου Βίλιερς 1ου δούκα τού Μπάκιγχαμ, στον οποίο ο Χάουαρντ θεωρούνταν ότι όφειλε την ανύψωσή του στην τάξη των ευγενών.  Απέκτησαν δύο γιους και μία κόρη, τον:
* Θωμά, 2ο βαρόνο Χάουαρντ τού Έσκρικ, που νυμφεύτηκε την Ελισάβετ Μόρντοντ, κόρη τού Ιωάννη Μόρντοντ 1ου κόμη τού Πίτερμπορο, και τον:
* Γουλιέλμο, 3ο βαρόνο Χάουαρντ τού Έσκρικ, διαβόητο τόσο ως επαναστάτη, όσο και ως πληροφοριοδότη και διπλό πράκτορα. Η κόρη τους:
* Άννα, παντρεύτηκε τον Κάρολο Χάουαρντ 1ο κόμη τού Κάρλαϊλ, ο οποίος ήταν βουλευτής.

## Αναφορές

## Βιβλιογραφία
* Lee, Sidney, ed. (1891). "Howard, Edward (d.1675)" . Dictionary of National Biography. Vol. 28. London: Smith, Elder & Co.

Κατηγορία:Οικογένεια Χάουαρντ (αγγλική αριστοκρατία)
Θεόφιλος Χάουαρντ, 2ος κόμης του Σάφολκ

μικρογραφία|158εσ|Οικόσημο τού σερ Θεόφιλου Χάουαρντ 2ου κόμη τού Σάφολκ, Ιππότη τής Περικνημίδος.

Ο **Θεόφιλος Χάουαρντ**, 2ος Κόμης του Σάφολκ, Ιππότης της Περικνημίδος, αγγλ.: *Theophilus Howard, 2nd Earl of Suffolk, KG* (13 Αυγούστου 1584 - 3 Ιουνίου 1640) από την Οικογένεια Χάουαρντ ήταν Άγγλος ευγενής και πολιτικός.

## Σταδιοδρομία
Γεννημένος στο οικογενειακό κτήμα του Σάφρον Γουόλντεν, ήταν γιος τού Θωμά Χάουαρντ 1ου κόμη τού Σάφολκ, από τη 2η σύζυγό του, Αικατερίνη Νάιβετ τού Τσάρλτον, και διαδέχθηκε τον πατέρα του ως 2ος κόμης τού Σάφολκ και 2ος βαρόνος Χάουαρντ τού Γουόλντεν το 1626, μαζί με κάποια άλλα αξιώματα τού πατέρα του, συμπεριλαμβανομένου τού λόρδου-αντιπροέδρου των κομητειών τού Σάφολκ, τού Κέιμπριτζ και τού Ντόρσετ. 

Ο Χάουαρντ χόρεψε στη *Μάσκα τού Λόρδου Χέυ* για να εορτάσει τον γάμο τού Ιακώβου Χέυ και τής Ονόρα Ντένυ στις 6 Ιανουαρίου 1607. Στις 9 Φεβρουαρίου 1608 ερμήνευσε τη μάσκα *The Hue and Cry After Cupid* στο Παλάτι τού Γουάιτχολ ως ζώδιο τού ζωδιακού κύκλου, για να εορτάσει τον γάμο τού Ιωάννη Ράμσεϋ υποκόμη Χάντινγκτον, με την Ελισάβετ Ράντκλιφ. Κατά τη διάρκεια τής βασιλείας τής Άννας τής Δανίας τον Απρίλιο τού 1613, χόρεψε στη μάσκα στο Πάρκο Κάβερσαμ.  Ο Χάουαρντ και οι «τρεις αδελφοί» του χόρεψαν στη *Μάσκα τού Σόμερσετ* στο Παλάτι τού Γουάιτχολ στις 26 Δεκεμβρίου 1613. 

## Οικογένεια
Τον Μάρτιο τού 1612 νυμφεύτηκε την Ελισάβετ Χόουμ (απεβ. 19 Αυγούστου 1633), κόρη τού Γεωργίου Χόουμ 1ου κόμη τού Ντάνμπαρ. Σύμφωνα με ένα απομνημόνευμα των πρώτων χρόνων τής πριγκίπισσας Ελισάβετ Στιούαρτ, κόρης τού βασιλιά Ιακώβου Α΄ τής Αγγλίας και τής Άννας τής Δανίας, ήταν μία από τις ακολούθους τής πριγκίπισσας στο αβαείο Κουμπ από το 1604. Απέκτησαν εννέα παιδιά:

* Ιάκωβος, 3ος κόμης τού Σάφολκ (π. 1620 1689).
* Θωμάς (1621-81), νυμφεύτηκε τη Βάλμπουργκε ή Βέρμπουργκε φαν ντερ Κέρχοφ.
* Αικατερίνη (απεβ. 1650), παντρεύτηκε (1) τον Γεώργιο Στιούαρτ 9ο κύριο του Ώμπινύ (απεβ. 1642), (2) τον Ιάκωβο Λίβινγκστον 1ο κόμη τού Νιούμπεργκ .
* Ελισάβετ (απεβ. 11 Μαρτίου 1705), παντρεύτηκε την 1η Οκτωβρίου 1642 τον Άλγκερνον Πέρσι 10ο κόμη τού Νορθάμπερλαντ.
* Μαργαρίτα, παντρεύτηκε τον Ρογήρο Μπόυλ 1ο κόμη τού Όρερυ.
* Γεώργιος, 4ος κόμης τού Σάφολκ (1625–1691).
* Ερρίκος, 5ος κόμης τού Σάφολκ (1627–1709).
* Άννα, παντρεύτηκε τον Θωμά Γουόλσινγκχαμ.
* Φραγκίσκη (π. 1633–1677), παντρεύτηκε τον σερ Εδουάρδο Βίλιερς (απεβ. 1689).

## Αναφορές

## Βιβλιογραφία
* 
* "Howard, Theophilus" . Dictionary of National Biography. London: Smith, Elder & Co. 1885–1900.
* Charles Mosley (ed.), Burke's Peerage, Baronetage & Knightage, 107th Edition, Wilmington, Delaware, 2003, vol III, pp.&nbsp;3814–3817, 

Κατηγορία:Τάγμα της Περικνημίδας
Κατηγορία:Οικογένεια Χάουαρντ (αγγλική αριστοκρατία)